Dascolt Drageve

—A nagymoff, egy késő esti megbeszélése során Cathos Ewax igazgatóval

**Dascolt Drageve** **nagymoff** (korábban admirális, illetve parancsnok) a 72-es szektorban teljesített szolgálatot a Galaktikus Birodalom uralma idején. Korai életéről kevés részlet ismert, azonban biztos, hogy először a Galaktikus Köztársaság Flottájában harcolt, parancsnoki rendfokozatban.

A Klónok Háborúja végén merénylet áldozatává vált, majd a gyógyítása alatt használt módszer bőre fokozatosan egyre fehérebbé, végül pedig halványkékké vált. A Birodalom nem nézte jó szemmel a nem emberi fajba tartozó teremtményeket, így legjobbnak látta, hogyha nem kockáztatja meg, hogy emiatt bebörtönözzék. Több évig bújdosni kényszerült. Lelepleződése után - jórészt a korábbi hadi sikerei miatt - kapott egy második esélyt, így került a 72-es szektorba.

Hite a Birodalomban mindvégig töretlen maradt, azonban gyakori összetűzései és nézeteltérései miatt a Birodalmi Vezérkarban nem volt népszerű. (Ennek ellenére a Palpatine szemmel tartotta őt is) Gyakran bírálta a tisztek esztelen költekezését, illetve hatalomvágyát.

Sokan sohasem látták, a Birodalmi Levéltár nyilvántartásaiban is csak utolsó helyek közt szerepelt neve, így egy idő után személye a Magvilágokban találgatásokra adott okot. Senki sem tudta pontosan ki ő, vagy miért olyan fontos a Császárnak, innen ered az "Árnyék", vagy a "Császár árnyéka" ragadványneve is. Talán a találgatásra az is rásegített, hogy amennyire lehetett, rejtegette is magát - BBY 4-ig nem mutatkozhatott a csuklyája nélkül - főleg a bőrszíne miatt. Általános megjelenéséhez hozzátartozott a klasszikus és szabványos szürke birodalmi egyenruha.

A Cadosi Birodalmi Főparancsnokság épületében helyet kapott irodájában berendezett magának egy gyűjteményt, amely relikviákból és ritkaságokból tevődött össze a Klónháborúkból és más korokból.

Múltjáról bizalmasait leszámítva sosem beszélt.

## **Élete**

### **Korai időszak**

Dascolt Drageve egy teljesen átlagos ember volt, aki már fiatal korában is a csillagok közé vágyott. Nem gondolta ezeket az ábrándozásait komolyan, ameddig egyszer szülőbolygóján - a Jedhán - egyik évben a Köztársasági Flotta tartott egy hatalmas légiparádét. Lenyűgözték őt a gyönyörű gépek, a pilóták képzettsége, így nem is volt számára kérdés, hogy véghez viszi ezt az álmát. Repülni akar.

Feltett szándéka volt megismerni a világot, különböző kultúrákat. Tudta jól, hogy otthona, a Jedha hiába a Mag része, nagyon kívül esik mindentől, rengeteg látnivaló van még odakint. Különben is nagyon vonzotta a történelem és a sok legenda amit hallott.

Odakint azonban vagy olyasvalaki repkedhetett, aki megtehette, vagy aki a Hadiflottában szolgált, ő pedig teljesen tisztában volt vele, hogy előbbire erre nincsen forrása, tehát az egyetlen logikus utat választotta. Megvárta, ameddig el nem érte azt a kort, hogy bekerülhessen a Köztársasági Akadémiák egyikére. Szerencséjére szülei is támogatóak voltak a karrierjét illetően.

### **Karrier a Köztársasági Flottában**

Miután belépett az Akadémiára elvégezte alap pilótaképzést, utána viszont meggondolta magát. Nem egy kis vadászban akart repkedni, hanem inkább sokkal nagyobb dolgokra vágyott. Pályáját némileg módosítva, elvégezte az Akadémia hosszabb, kifejezetten tiszteket képző kurzusát. Ezután egy kapitányi pozíciót sikerült megszereznie egy Acclamator-osztályú cirkálón és aktívan részt vett a kalózok elleni küzdelemben.

Felettesei a 26. életévében léptették elő parancsnokká és ezzel a legfiatalabb tisztek közé tartozott, aki elnyerte ezt a pozíciót. Az előléptetést azért kapta, mert a segítségével sikerült feltérképezni egy régóta nagy gondot jelentő kalóztanyát és teljesen kifüstölni azt. Ezzel pedig a Köztársaság jelentős anyagi hasznokat szerzett vissza. Családjával ugyan évekkel korábban megszakadt a kapcsolata - még a 4 testvéréről sem tudott sokat - de szerette volna kideríteni mi történhetett velük, merre lehetnek. Talán a sors fintora volt, hogy mikor visszatért a Coruscantra a utánuk kutatni, akkor az egyik titkosított RSB akta megnyitásakor látta meg, hogy testvérei mind lecsúsztak és a huttokhoz álltak. Hárman közülük éppen az egyik, általa vezetett támadásban vesztek oda, de egy még élt. A fiatal parancsnok emiatt hónapokig képtelen volt visszatérni a posztjához, nem tudta feldolgozni az esetet.

A Klónháborúk kezdetekor az ő hajóját is a Geonosisra rendelték. Az Acclamator-osztályú cirkáló, a *Nemesis,* nem sokáig bírta. Túl alacsonyra ereszkedett vele, - hogy a klónokat támogathassa többlet tűzerővel - így a hajóját végzetes találat érte és lezuhant. Ő maga túlélte ugyan, de hosszas kórházi kezelésre szorult. A kezelések végeztével visszatért és új hajót kapott. Azzal szolgálta végig a háborút, egészen BBY 20-ig. Több nagyszabású csatában részt vett, de hatalmas támaszt jelentettek neki a barátai, akikkel gyakorlatilag végigszolgálta a háborút. Az eltöltött idő alatt több klón és tiszt elismerését is megszerezte.

### **Kérdéses időszak**

Drageve életének középső szakaszáról kevés adat lelhető fel. Annyi biztos, hogy ekkorra már előléptették admirálissá, de nem vett részt ütközetben ilyen rendfokozatban. BBY 19-ben halottnak nyilvánították, további feljegyzések pedig nem voltak fellelhetőek.

Ezekben az években tüntetett el minden nyomot maga után, nehogy rátaláljanak. Bár alapos volt, a Birodalom elől ő sem menekülhetett örökké.

Újra BBY 15 körül került elő, mikor egy sor teszt elé állították az elkövetkezendő 5 évben. Folyamatosan felmérték képességeit és képezték. A Birodalom legtöbb ütközetében ott volt abban az 5 hosszú esztendőben és tanácsokkal látta el a műveleti parancsnokokat, hogy a legfényesebb győzelmeket arathassák. Ebben az időben kapta a "Császár árnyéka" becenevet. Az eddire már színét teljesen elvesztett bőre miatt csuklya viselésére kényszerült.

5 év után egyik nap a Császár magához hivatta. Elmondta neki, hogy elégedett vele és készenáll ahhoz, hogy kilépjen a fényre. Hatalmat és rangot is ajánlott neki: Viszont ehhez meg kellett oldania a Vad Űrben is terjeszkedni kívánó Birodalom egyik legnagyobb gondját a 72-es szektorban. A mit sem sejtő flottaadmirális rábólintott...

### **Castillon rendszerének felszámolása**

Az Uralkodó által rábízott feladattal, mint birodalmi nagymoff érkezett Cadosra egy sor számára ismeretlen tiszttel együtt. Ők is mind ezt a feladatot kapták... Vissza kellett állítaniuk a rendet a Birodalom nevében.